Unión del Pueblo Navarro (UPN) talde parlamentarioari atxikitako foru parlamentari Alberto Catalán Higueras jaunak 9-19/PES-00025 galdera aurkeztu du, idatziz erantzun dakion. Hona Nafarroako Gobernuko Hezkuntzako kontseilariaren erantzuna:

Irakasleari Laguntzeko Zentroetako zuzendaritzak eta aholkularitzak betetzeko deialdia prestatzen ari gara. Deialdian lanpostuen profilak eta ezaugarriak zehaztuko dira. Deialdia ikasturte hau bukatu aitzin argitaratuko da.

Une honetan ez dago inor aholkulari-lanpostua modu irregularrean betetzen duenik, denek betetzen baitute Nafarroako Foru Komunitateko Administrazioaren unibertsitatez kanpoko irakasle kidegoei dagozkien lanpostuen hornidura arautzen duen apirilaren 30eko 37/2014 Foru Dekretuan xedatutakoa. Foru dekretuaren 3. artikuluaren 3., 4., 5. eta 6. apartatuetan ezartzen da zerbitzu eginkizunen iraupena, bai merezimendu-lehiaketa bidez betetakoena, bai halakorik gabe betetako lanpostuena.

Iruñean, 2019ko martxoaren 6an.

Hezkuntzako kontseilaria eta Gobernuko eleduna: María Solana Arana